open-index/open-wikipedia-markdown huggingface dataset:
Albert II. (Belgicko)

**Albert II.** (celým menom **Albert Félix Humbert Teodor Kristián Eugen Marián zo Saxe-Coburg-Gothy**), (* 6. jún 1934, Laeken, Belgicko) bol v rokoch 1993 - 2013 kráľ Belgičanov zo sasko-cobursko-gothajskej dynastie. 

Je synom kráľa Leopolda III. a bratom kráľa Baudouina I. Na trón nastúpil 9. augusta 1993 po bratovej smrti.

3. júla 2013 oznámil svoju abdikáciu v prospech syna princa Filipa. 21. júla 2013, pri príležitosti belgického štátneho sviatku, odovzdal nástupníctvo dedičovi trónu Filipovi I.. Dôvodom abdikácie bol kráľov zdravotný stav.

## Predkovia

## Iné projekty

## Referencie

## Externé odkazy
* Oficiálna stránka belgickej kráľovskej rodiny 
* 

Kategória:Panovníci v Európe
Kategória:Vládcovia Belgicka
Kategória:Sasko-cobursko-gothajská dynastia
Kategória:Panovníci, ktorí abdikovali
Kategória:Osobnosti na belgických bankovkách
Kategória:Nositelia Rádu zlatého rúna
Kategória:Rytieri veľkokríža Radu za zásluhy Talianskej republiky
Kategória:Nositelia Radu Vitolda Veľkého
Kategória:Nositelia veľkokríža Radu za zásluhy Poľskej republiky
Kategória:Nositelia Radu holandského leva
Kategória:Nositelia španielskeho Rádu zlatého rúna
Kategória:Nositelia Radu Stará planina
Kategória:Nositelia Radu troch hviezd
Kategória:Nositelia Záslužného radu Maďarskej republiky
Kategória:Rytieri Rádu slona
Tipsport aréna (Nitra)

**Tipsport aréna** je zimný štadión v Nitre. Nachádza sa na Sihoti, pod nitrianskym hradom, ako súčasť viacúčelového športového areálu. Sídli na Jesenského 2 a má kapacitu cca 3600 divákov. Zastrešenie štadióna bolo dokončené v roku 1966. Je domovským stánkom klubov HK Nitra a HK 96 Nitra. 
Pre korčuľujúcu verejnosť je k dispozícii vedľajšia ľadová plocha.
 
Súčasťou štadióna sú dva bufety. Jeden pod tribúnou pri hlavnom vchode a druhý pod tribúnou B za čestnou lóžou. Občerstviť sa je možné aj vo viacerých stánkoch. Presscentrum sa nachádza na tribúne B pod čestnou tribúnou. Miesta na sedenie pre média sa nachádzajú na čestnej tribúne v 8. rade.

## Technické vybavenie
* chladenie
* ozvučenie
* kamerový systém
* pripojenie na internet

## Referencie

## Externé odkazy
* Zimný štadión na Hockeyarenas.net 
* Športoviská.sk 

Kategória:Hokejové štadióny na Slovensku
Kategória:Šport v Nitre
Kategória:Stavby v Nitre
Kategória:Architektúra z 1966
Motor s protiľahlými valcami

náhľad|vpravo|Motor vozidla Volkswagen Beetle z roku 1945. Štvorvalcový motor s protiľahlými valcami (boxer) s objemom 1131 ccm a výkonom 25 PS.
náhľad|vpravo|Porovnanie koncepcie spoločného ojničného čapu (vľavo) a samostatných čapov - tzv. boxer (vpravo)
**Motor s protiľahlými valcami** (iné názvy: neodborne **boxer**, nepresne **[[plochý motor]]**) je typ konštrukcie viacvalcového (dvojvalcového, alebo dvojradového) piestového spaľovacieho motora, ktorého valce resp. rady valcov sú umiestnené oproti sebe z oboch strán jedného kľukového hriadeľa a ich osi resp. roviny radov valcov zvierajú uhol 180°. Proti sebe stojace piesty môžu byť pripojené k spoločnému (motor **V 180°**) alebo každý k samostatnému ojničnému čapu kľukového hriadeľa (**motor s protiľahlými valcami/boxer** v užšom zmysle).  

Názov plochý motor je podľa STN správny len ak ide o dvojvalcový motor s protiľahlými valcami. Názov boxer STN neuvádza. 

## Boxer
Ak sa proti sebe ležiace piesty sa pri otáčaní kľukového hriadeľa pohybujú protibežne, t. j. ich ojnice nie sú montované na spoločnom ojničnom čape, takýto motor sa nazýva *boxer*. Boxer je teda podskupinou motorov s protiľahlými valcami. 

## Pozri aj
* Motor s protibežnými piestami

## Zdroje
* STN 09 0022. Spaľovacie motory. Názvoslovie piestových spaľovacích motorov. Druhy motorov. Dátum vydania 19.01.1972.

Kategória:Konfigurácia piestových spaľovacích motorov
Harald V. (Nórsko)

**Harald V.** (* 21. február 1937, Skaugum, Nórsko) je od roku 1991 nórsky kráľ z rodu Glücksburgovcov.

## Rodokmeň

## Iné projekty

## Externé odkazy
* Oficiálna stránka nórskej kráľovskej rodiny 

Kategória:Glücksburgovci
Kategória:Vládcovia Nórska
Kategória:Protestantskí panovníci
Kategória:Absolventi Oxfordskej univerzity
Kategória:Nositelia Rádu zlatého rúna
Kategória:Rytieri veľkokríža Radu za zásluhy Talianskej republiky
Kategória:Nositelia Radu Vitolda Veľkého
Kategória:Nositelia Radu kríža zeme Panny Márie
Kategória:Nositelia Radu holandského leva
Kategória:Nositelia španielskeho Rádu zlatého rúna
Kategória:Nositelia veľkokríža Radu čestnej légie
Kategória:Nositelia Radu Stará planina
Kategória:Nositelia Radu troch hviezd
Kategória:Nositelia Radu za mimoriadne zásluhy
Kategória:Nositelia Záslužného radu Maďarskej republiky
Kategória:Nositelia Radu bielej ruže
Kategória:Rytieri Rádu slona
Konštancia Uhorská

**Konštancia Uhorská** (* 17. február 1180, Ostrihom, Maďarsko – † 6. december 1240, Předklášteří, Česko) bola česká kráľovná z rodu Arpádovcov, dcéra uhorského kráľa Bela III. druhá manželka Přemysla Otakara I., matka českého kráľa Václava I.

## Iné projekty

Kategória:Kráľovské manželky Česka
Kategória:Arpádovci
Kategória:Zakladatelia kláštorov
Kategória:Osobnosti z Ostrihomu
Rad Kutuzova

**Rad Kutuzova** (), pomenovaný podľa vojvodcu v napoleonských vojnách Michaila Kutuzova, bol zriadený rovnako ako Rad Suvorova 29. júla 1942. Pôvodne mal 2 stupne, 8. februára 1943 bol zavedený tretí stupeň. V Rusku je dodnes udeľovaný. Rad Kutuzova bol udeľovaný za úspešné vedenie bojových operácií:

* 1. stupeň: veliteľom frontov a armád, ich zástupcom a náčelníkom štábov;
* 2. stupeň: veliteľom zborov, divízií a brigád a náčelníkom štábov;
* 3. stupeň: veliteľom plukov, práporov a rôt a náčelníkom štábov plukov.

## Iné projekty
 

## Externé odkazy
* Указ Президиума Верховного Совета СССР «Об учреждении военных орденов: Ордена Суворова, первой, второй и третьей степени, Ордена Кутузова, первой и второй степени и Ордена Александра Невского» от 20 июля 1942 года // Ведомости Верховного Совета Союза Советских Социалистических Республик : газета. — 1942. — 5 августа (№ 30 (189)). — С. 1.
* Sovietske rady

Kategória:Sovietske rady a vyznamenania
Kategória:Vojenské vyznamenania
Cordillera Volcánica

**Cordillera Volcánica** (doslova Sopečná Kordillera) môže byť:
* pohorie v Mexiku, pozri Cordillera Neovolcánica
* pohorie v Kostarike a Nikarague, pozri Cordillera Volcánica (Nikaragua)
Medaila

thumb|Nobelova medaila

**Medaila** je zvláštny druh plastiky. Táto plastika je používaná často ako vyznamenanie, alebo je vydávaná ako pripomienka nejakej významnej udalosti či výročia.

Zvláštnym, všeobecne zaužívaným druhom medaily je minca. Medaila či minca je vytváraná medailérom. Medaila je tiež jeden z názvov pre vyznamenanie.

Medaily sa pri rôznych športových turnajoch používajú obyčajne na ocenenie prvých troch miest. Za dosiahnutie prvého miesta sa udeľuje zlatá medaila, za druhé miesto strieborná a za tretie miesto bronzová medaila. Obvykle sú vyrobené z plastu, kovu, skla či dreva. Zvyčajne sa vyrába v základnej zlaté, strieborné, bronzové variante, ktorá je doplnená ďalšími farbami.

## Pozri aj
* Slovenské štátne rady a vyznamenania
* Kovorytectvo

## Iné projekty

## Referencie

## Zdroj
* 

Kategória:Rady a vyznamenania
Emirates Stadium

**Ashburton Grove**, zo sponzorských dôvodov známy ako **Emirates Stadium** je futbalový štadión nachádzajúci sa v štvrti Islington severnom Londýne a domov futbalového klubu Arsenal FC. Štadión má kapacitu 60 361 miest (všetky na sedenie). Dňa 5. októbra 2004 podpísala spoločnosť Emirates s Arsenalom 15-ročný kontrakt v celkovej odhadovanej výške 100 miliónov £. Dohoda udelila spoločnosti Emirates práva na pomenovanie štadióna a logo spoločnosti sa nachádzalo na dresoch klubu.

## Referencie

## Pozri aj

* Zoznam futbalových štadiónov v Anglicku

## Iné projekty
.

## Externé odkazy
[Štadión na stránkach klubu [Arsenal FC].]

Kategória:Arsenal FC
Kategória:Futbalové štadióny v Anglicku
Kategória:Stavby v Londýne
Kategória:Architektúra z 2006
Kategória:Šport v Londýne
Cordillera Volcánica (Nikaragua)

**Cordillera Volcánica** (doslova Sopečná Kordillera) je názov významného horstva prechádzajúceho zo severozápadu na juhovýchod Nikaraguy a potom pod názvom **Cordillera Volcánica Central** (doslova Centrálna Sopečná Kordillera)  severnou a strednou časťou Kostariky.

Najvyšší bod dosahuje v strednej Kostarike sopkou Irazú (). Nižšie sú sopky Turrialba (), Miravalles (), Barva () a Poás (). V Nikarague je pohorie od pohoria Cordillera Centroamericana oddelené širokou tektonickou depresiou, v ktorej sa nachádzajú viaceré jazerá, najmä Nikaragua a Managua.

V Nikarague sú najvyššie sopky tohto pohoria Mogotón () a okrem iných aj El Viejo () a Momotombo (). Z hlavného pohoria odbočuje niekoľko vedľajších hrebeňov, najmä **Cordillera de los Maribios** (kam patria sopky San Cristóbal (), Telica () a Momotombito () a sopečné ostrovy na jazere Nikaragua so sopkami Concepción (), Maderas () na ostrove Ometepe alebo Mombacho () na ostrove Zapatera. Členitá vetva je aj na severovýchode Nikaraguy, medzi mestami Esteli a Jinotega. 

Celá oblasť sa vyznačuje zvýšenou sopečnou činnosťou. Svahy pohoria sú pokryté rôznymi druhmi rastlinstva v závislosti od nadmorskej výšky. V najvyšších oblastiach sa vyskytujú ihličnany a lesy duba *Quercus stellata*. Pod nimi sú tropické dažďové a hmlové lesy, dnes však už výrazne poznačené činnosťou človeka a pestovaním plodín ako banány, kukurica, cukrová trstina, bavlna, káva a pod.

Kategória:Pohoria v Nikarague
Kategória:Pohoria v Kostarike
Lesík na Krasovského

**Lesík na Krasovského** bola náletová zelená plocha pripomínajúca pôvodný lužný les v Bratislave v mestskej časti Petržalka medzi Sadom Janka Kráľa, diaľnicou D1 a cestou I. triedy 2 na Einsteinovej (spolu 8 jazdných pruhov) a príjazdovou cestou na Starý most, medzi ulicami Krasovského a Pri Starom háji. Obsahovala väčšinou náletovú zeleň, niektorí obyvatelia ho považovali za park a prirodzené pokračovanie Sadu Janka Kráľa. Táto plocha sa dostala do povedomia predovšetkým potom, ako sa objavili investičné zámery na jeho vyrúbanie a zastavanie prevažne výškovými polyfunkčnými budovami, ktoré by spôsobili, že Sad Janka Kráľa by sa ocitol v obkľúčení výškových budov. Niektorí obyvatelia sa domnievali, že lesík plnil ochrannú funkciu Sadu Janka Kráľa tým, že ho chránil pred vplyvom dopravy na cestnej komunikácii, ktorá prechádza južne od sadu aj od lesíka.

V septembri roku 2006 bola zorganizovaná akcia, ktorú organizovala občianska iniciatíva *Nádej pre Sad Janka Kráľa*, pri ktorej lesík obkľúčila živá reťaz dobrovoľníkov, ktorí chceli takto dať najavo, že si neželajú zánik zelene na tomto priestore, ale revitalizáciu a pripojenie k Sadu Janka Kráľa. Pozemok bol neskôr predaný a na východnom okraji sa začala výstavba polyfunkčnej výškovej budovy, pričom bola zabratá časť lesíka a vybudovaná naprieč ním dvojpruhová cestná komunikácia, ktorá prepája komunikácie Krasovského a Einsteinova. Väčšina plochy lesíka ostala zachovaná do 30. marca 2008, kedy ho investor vyrúbal. Plánuje sa tu ďalšia výstavba, vrátane luxusného hotela a ďalších stavieb.

## Externé odkazy
* Článok na etrend.sk 
* Článok o vyrúbaní lesíka
* Informácie o projekte BAJO pri Sade Janka Kráľa 

Kategória:Petržalka
Kategória:Parky a záhrady v Bratislave
Administratívne centrum Petržalka

**Administratívne centrum Petržalka** je nízkopodlažná administratívna budova v Bratislave v mestskej časti Petržalka nachádzajúca sa na pozemku, ktorý pred postavením objektu bol pokrytý zeleňou a niekoľkými stromami. Pozemok sa nachádza na trojuholníku ohraničenom mimoúrovňovou komunikáciou Rusovská cesta, ktorá prechádza západo-východne a pokračuje ponad viackoľajovú železničnú trať, cestnou komunikáciou vedúcou súbežne so železničnou traťou a pešou komunikáciou známou pod názvom Petržalské korzo vedúcou severojužne. V blízkosti sa nachádza železničná stanica Bratislava-Petržalka a polyfunkčná výšková budova s názvom Vienna Gate.

Architektonicky je objekt tvorený dvoma nerovnako vysokými navzájom prepojenými blokmi valcovitého tvaru, ktoré sú prepojené spojovacím krčkom v 2. až 4. nadzemnom podlaží. Samotné bloky majú 6 a 9 nadzemných podlaží. Časť A so šiestimi podlažiami je sídlom spoločnosti IDO Hutný projekt, časť B s deviatimi podlažiami je určená na prenájom alebo predaj.

## Iné projekty
 

## Externé odkazy
* Domovská stránka

Kategória:Stavby v Bratislave
Marshall Allman

**Marshall Scott Allman** (* 5. apríl 1984, Austin, Texas, USA) je americký herec. Stal sa známy vďaka roli L. J. Burrowsa v televíznom seriáli *[[Prison Break]]*.

## Filmografia
* *Zákon a poriadok: Špeciálna jednotka* (2008)
* *Prison Break: Útek z väzenia* (2005 – 2008)
* *Uzavretý prípad* (2008)
* *Winged Creatures* (2008)
* *Klinika Grace* (2008)
* *Stratené duše* (iné názvy: *Spriaznení duchovia*) (2008)
* *Prey 4 Me* (2007)
* *Božská mrcha* (2007)
* *C.S.I.: Kriminálka Las Vegas* (2007)
* *Odložený prípad* (2007)
* *V tieni zločinu* (2006)
* *Starcrossed* (2005)
* *Phil of the Future* (2005)
* *Rukojemník* (2005/I)
* *Dishdogz* (2005)
* *Tajomstvo diára* (2004)
* *Krvavé stopy* (2004)
* *The Practice* (2004)
* *Malcolm in the Middle* (2003)
* *Boston Public* (2003)
* *Matrix: Možná hrozba* (2003)
* *Married to the Kellys* (2003)
* *Bez stopy* (2003)

## Externé odkazy
* 

## Zdroje
* ako zdroj slovenských názvov filmov a seriálov použitá Česko-slovenská filmová databáze

Kategória:Filmoví herci USA
Kategória:Televízni herci USA
Kategória:Osobnosti z Austinu
Dinaridy

**Dinaridy** (po chorvátsky, bosniansky a srbsky: *Dinaridi*) môže byť (najmä v geotektonike):
*Dinárske pohoria (spravidla po líniu Peć-Shkodër a niekedy vrátane Šumadije)
*súhrnné označenie pre Dinárske pohoria (plus Šumadija) a helenidy, pozri Dinárske pohoria a helenidy
*súhrnné označenie pre Dinárske pohoria a Južné Alpy (resp. Južné Vápencové Alpy), synonymá: Dinárske pohoria v širšom zmysle, staršie: Juhovýchodné Alpy v širšom zmysle, pozri Dinárske pohoria a Južné Alpy
*súhrnné označenie pre Južné Alpy (resp. Južné Vápencové Alpy), Dinárske pohoria a helenidy, pozri Južné Alpy, Dinárske pohoria a helenidy
*staršie: súhrnné označenie pre Atlas, apenidy (t.j. Apeniny), Alpy (t.j. alpidy v užšom zmysle), Dinárske pohoria, helenidy a tauridy (t.j. Tauris), pozri napr. pod alpínska sústava

## Zdroje
Marián Kochanský

**Marián Kochanský** (* 4. jún 1955 Partizánske – † 28. apríl 2006  Bratislava) bol slovenský hudobník, skladateľ a spevák, známy ako líder skupiny Lojzo.

Od detstva hral na akordeóne. Vyštudoval Vysokú školu ekonomickú v Bratislave a stal sa inžinierom ekonómie. Pracoval v Zdroji, bol vedúcim domova dôchodcov a organizačným pracovníkom kultúrnych zariadení. Začiatkom osemdesiatych rokov (1982–3) založil skupinu Lojzo. Mal tri deti.

## Známe hity
* „Každý deň budú vraj Vianoce“ - Marián Kochanský a Miroslav Žbirka - 1990
* „Že mi je ľúto” - Marián Kochanský a Jožo Ráž & Elán

## Diskografia
### So skupinou Lojzo
* 1984 *[[Pre lásku, pre šťastie]]*
* 1985 *[[LOJZO (album)|LOJZO]]* - ,LP (reedícia na CD: 2000 -, 2007 - Opus a SME)
* 1987 *[[My nič, my muzikanti]]* - ,LP  
* 1987 *[[Že mi je ľúto]]* - ,LP
* 1989 *[[Ticho po plešine]]* - , LP, CD
* 1991 *[[LOJZO IV]]* - , LP, CD
* 1996 *[[Laz Vegaz]]* - , LP, CD
* 1998 *LOJZO Komplet* - ,2CD
* 2000 *LOJZO 1985* - ,CD (reedícia LP z 1985 + bonus)
* 2005 *GOLD* - ,CD 
* 2007 *Lojzo* - Opus a SME (reedícia LP z 1985, edícia Slovenské legendárne albumy II.)
                                              
## Referencie


## Iné projekty

## Externé odkazy
* Film Radosť zo života - k2studio.sk
* Pravda o Ježiškovi alebo kto nosí darčeky... harm.sk 
* Country Folk Trampská hudba - cft.sk 

Kategória:Slovenskí popoví speváci
Kategória:Slovenskí skladatelia modernej hudby
Kategória:Osobnosti z Partizánskeho
Kategória:Lojzo
Ulica Ladislava Sáru (Bratislava)

**Ulica Ladislava Sáru** je ulica v Bratislave, v mestskej časti Karlova Ves. Je pomenovaná je podľa Ladislava Sáru (1913 – 1945), slovenského pedagóga, rozhlasového hlásateľa a protifašistického bojovníka.

Na ulici sa nachádza Gymnázium Ladislava Sáru.

## Referencie

## Iné projekty

## Externé odkazy
* Ulica Ladislava Sáru na mape Bratislavy

Kategória:Ulice v Karlovej Vsi
Lavagance

**Lavagance** je slovenská indie popová kapela. V súčasnosti pôsobí najmä v Bratislave v zložení Marek Rakovický – vokály, gitara, Vincent Susol – basgitara, Viliam Bujnovský – klávesy, Robert Dando – bicie a Mario Smashing – gitara, klávesy.

## História

Lavagance je slovenská indie popová hudobná skupina z Bratislavy. V ich hudbe sa často miešajú prvky popu, indie rocku a elektroniky. V roku 2006 vydali prvé EP *[[Back to Attraction]]* pod Warner Music, obsahujúce 6 skladieb. Videoklip k skladbe „Miles“ v réžii Brana Spaceka bol v rotácii na MTV Europe. V roku 2006 získala skupina ocenenie Aurel Award za najlepší alternatívny album, najlepší videoklip k skladbe „Miles“ a ocenenie za najlepšiu novú skupinu.

V roku 2007 vydala skupina svoj druhý štúdiový album *[[Orthodox Experience]]*, ktorý bol vyhlásený poslucháčmi Rádia FM za najlepší slovenský album.

V roku 2008 skupina oznámila kooperáciu s britským skladateľom, hudobníkom a producentom Eddiem Stevensom, známym hlavne z projektov Freak Power - neskôr známy ako Fatboy Slim, Moloko, či Zero7. Prvým výsledkom ich spolupráce bola skladba „Blood“ v roku 2009, po čom nasledoval aj celý štúdiový album *[[I Like This Temper]]*.

Ďalším albumom vydaným v roku 2009 je štúdiová nahrávka *[[Divine Darkness]]*, tentokrát pod produkciou samotnej skupiny.

Posledným albumom je *[[Halfway to the grave]]* z roku 2015, obsahujúci úspešné single „Gabriel“, „Princess of the Light“, či „Make me Smile“. Medzi najväčšie úspechy skupiny patrí hosťovanie na koncertných turné kapiel ako Duran Duran (Astronaut tour 2006), Depeche Mode (Tour of the Universe 2009), Mando Diao (Give me Fire tour 2009), Duran Duran (All you need is now tour 2012), Depeche Mode (Delta Machine tour 2013).

## Lavagance ako predkapela
* Duran Duran Astronaut tour, Bratislava - Incheba, 2006
* Depeche Mode Tour Of The Universe, Bratislava - stadion Inter, 2009
* Mando Diao Give Me Fire Tour, Viedeň - Stadthalle, 2009
* Duran Duran All You Need Is Now tour, Bratislava - Incheba, 2012
* Depeche Mode Tour 2013, Bratislava - Pasienky, 2013

## Diskografia
* 2006 – *[[Back to Attraction]]* (EP)
* 2007 – *[[Orthodox Experience]]*
* 2009 – *[[Divine Darkness]]*
* 2009 – *[[I Like This Temper]]*
* 2015 – *Halfway To The Grave*

## Referencie

## Externé odkazy
* Oficiálna stránka  


Kategória:Slovenské rockové hudobné skupiny
Kategória:Indiepopové hudobné skupiny
Kategória:Hudobné skupiny z 2005
Antonio Banderas

**José Antonio Domínguez Bandera** (* 10. august 1960, Malaga, Španielsko) je španielsky herec, režisér, filmový producent a spevák (naspieval napríklad pieseň Canción del Mariachi do filmu *[[Desperado]]*, piesne do muzikálového filmu *[[Evita (film)|Evita]]*, do filmu *[[Shrek 2]]* s Eddiem Murphym pieseň Livin la Vida loca, so speváčkou Sarah Brightman naspieval pieseň The Phantom Of The Opera a mnohé ďalšie). 

Je prvým španielskym hercom, ktorému sa podarilo presadiť sa v severoamerickom filmovom priemysle, v ktorom sa pohybuje od začiatku 90. rokov. Bol ženatý s ďalšou hollywoodskou hviezdou Melanie Griffith.

Je tiež prvým španielskym hercom nominovaným na Zlatý glóbus, na cenu Tony a Emmy.

## Životopis
Jeho otec bol policajný komisár a matka učiteľka. Študoval na Škole dramatického umenia v Malage.
Pôvodne chcel byť futbalistom, ale v štrnástich rokoch si zlomil nohu a k futbalu sa už nevrátil. Po niekoľkých malých divadelných rolách v devätnástich odišiel do Madridu. Živil sa ako čašník a model, až sa dostal do Národného divadla. Tu si ho všimol Pedro Almodóvar a obsadil ho v roku 1982 do *Labyrintu vášní*. 

O päť rokov neskôr si pod jeho taktovkou zahral gaya v snímke *Zákon túžby*, za ich ďalší film, *Ženy na pokraji nervového zrútenia*, bol nominovaný na Oscara. Ďalej nasledovali filmy ako *Mambo kings*, *Philadelphia*, *Interview s upírom*, *Desperado*,* Jedna naviac*, *Evita*, *Zorro*, *Spy Kids* či *Vtedy v Mexiku*.

## Filmografia

## Zdroje

## Iné projekty

## Referencie

## Externé odkazy
* Imdb.com
* Diskografia - discogs.com

Kategória:Španielski dabingoví herci
Kategória:Španielski filmoví herci
Kategória:Španielski herci divadelných muzikálov
Kategória:Španielski filmoví producenti
Kategória:Španielski filmoví režiséri
Kategória:Rozprávači audiokníh
Kategória:Španielski speváci
Kategória:Držitelia Drama Desk
Kategória:Hollywoodsky chodník slávy
Kategória:Držitelia ceny Krištáľový glóbus
Kategória:Osobnosti z Malagy
Kategória:Účastníci Medzinárodného filmového festivalu Karlovy Vary
Valašské nárečie

**Valašské nárečie** je nárečie na Morave.

Valašským nárečím sa hovorí v severovýchodnej časti Moravy, najmä v okoliciach Vsetína, Valašského Meziříčia a Frenštátu. Ide o východomoravské nárečie, blízke najmä lašským dialektom. Podobne ako goralské nárečia obsahuje veľa karpatizmov. V poslednom čase badať silnejúci vplyv spisovnej češtiny, ktorá začína nadobúdať prevahu medzi mladšou generáciou.

Kategória:Nárečia češtiny
Fenomén

**Fenomén** môže byť:
*(najmä mimoriadny, neobyčajný) jav, úkaz
*vynikajúci, neobyčajný človek
*v botanike: komplex výnimočných botanických a ekologických úkazov, ktoré vznikli v hraničnom (extrémnom) prostredí, pozri fenomén (botanika)
*v medicíne: charakteristický jav, zmyslami pozorovateľný príznak choroby, pozri fenomén (lekárstvo)
*v urbanistike: prírodný útvar výrazne spolupôsobiaci na štruktúru mesta, pozri fenomén (urbanistika)
*vo filozofii: pozri fenomén (filozofia)
*vo reláciách: vedomostná súťaž s Martinom Nikodýmom, pozri ''Fenomén'' (relácia)
Fikcia (filozofia)

**Fikcia** je určitý predpoklad, ktorý môže slúžiť ako metodický prostriedok či hypotéza v priebehu poznávacieho procesu.

Podľa fikcionalizmu je fikcia účelný prejav myslenia, ktorý je subjektívny a obrazný, bez ontologického korelátu.

## Zdroj
* 

Kategória:Filozofický slovník
Univerzálie

**Univerzálie** môžu byť:
*vo filozofii: všeobecniny, pozri univerzálie (filozofia)
*v jazykovede: skrátene jazykové univerzálie
Rádioamatérstvo

**Rádioamatérstvo** () je rádiová vysielacia služba, činnosť, podľa  Rádiokomunikačného poriadku  Telekomunikačnej únie (, skratka (ITU)). V mnohých krajinách sú platné medzinárodné pravidlá implementované do národných predpisov pre rádiové vysielanie.
Účastník amatérskeho rádiového vysielania sa volá rádioamatér, a po splnení určitých podmienok (preverenie znalostí z techniky, prevádzky a predpisov) obdrží od príslušného Telekomunikačného úradu jednoznačný volací znak.

Vysielanie, vysielacie frekvencie, ako i parametre vysielačky sú legislatívne obmedzené. Licencie udelené rádioamatérom im povoľujú používanie viacerých frekvencií a väčšie výkony, ako umožňuje vysielanie na bezlicenčných frekvenciách. Pre bezlicenčné vysielanie (v povolenom rozsahu, ale s limitujúcimi technickými obmedzeniami) sú dostupné CB pásma (, slovensky: občianske pásmo) a rádiostanice pre bezlicenčný štandard PMR 446 MHz  (, 446 MHz).

## Rádioamatérska tiesňová komunikácia
Rádioamatérska tiesňová komunikácia (, skratka *A.R.E.S.*) spolupracuje aj v pásmach CB a PMR práve pre ich bezlicenčnú rozšírenosť a dostupnosť verejnosti.

## Referencie

## Pozri aj
* Packet radio
* Komunikácia Zem-Mesiac-Zem ()

## Iné projekty

## Externé odkazy
* Hamradio.sk Slovenský rádioamatérsky portál   
* Rádioklub Slovenskej technickej univerzity v Bratislave OM3KFF & OM5M
*  Rádioklub OM3KII 
*  História trnavského rádioamaterstva
* Klub pamätníkov Slovenského zväzu rádioamatérov
*European HAMradio portal CQ - rádioamatéri, KV a VKV


Kategória:Rádiokomunikácia
Kategória:Dejiny telekomunikácií
Kategória:Hobby
Uhlopriečka (rozlišovacia stránka)

**Uhlopriečka** môže byť:
* v geometrii: úsečka spájajúca dva rôzne nesusediace vrcholy mnohouholníka alebo mnohostena, pozri uhlopriečka
* pre displeje a LCD: priečny rozmer zobrazovanej plochy, pozri pod monitor LCD
* pre obrazovky (CRT): najväčší rozmer obrazovky, pozri pod obrazovkový monitor
Uhlopriečka

thumb
**Uhlopriečka** alebo **diagonála** je úsečka, ktorá spája dva rôzne nesusediace vrcholy mnohouholníka alebo mnohostena.
***telesová uhlopriečka** – prechádza vnútrajškom telesa: ***A' – C*** 
***stenová uhlopriečka** – leží v niektorej stene mnohouholníka: ***B' – D***'
Počet uhlopriečok v mnohouholníku možno vypočítať podľa vzorca:

\frac{n\cdot(n-3)}{2}, 

kde n je počet vrcholov mnohouholníka

Pomocou uhlopriečok možno určiť, či je mnohouholník *konvexný* alebo *nekonvexný*. Ak sú všetky body uhlopriečok súčasťou mnohouholníka, je mnohouholník konvexný, ak nie, je nekonvexný.

thumb

Kategória:Geometria
Lobamba

thumb|right|Poloha Lobamby v Eswatini
**Lobamba** je tradičné a zákonodarné hlavné mesto Eswatini.

Kategória:Hlavné mestá
Kategória:Mestá v Eswatini
Chupacabra

náhľad|Jedna z údajných podôb
**Chupacabra** alebo **Chupacabras** (zo špan. „saje-kozu/kozy“) je moderná latinskoamerická mýtická bytosť, ktorá údajne po nociach vysáva krv kôz a oviec cez ich krk. Prvé správy o tomto tvorovi pochádzajú zo začiatku 90. rokov z Portorika, ale medzičasom sa objavili hlásenia z celej Strednej a Južnej Ameriky. Údajne vyzerá ako kengura s črtami človeka, psa a netopiera, na chrbte má dlhé ostne. Názory na jej vzhľad sa však rôznia.

Taktiež je to pieseň od kapely John Wolfhooker.

## Iné projekty

Kategória:Kryptozoológia
Kategória:Fiktívne živočíchy
Kategória:Mýtické bytosti
Id Software

**id Software** je americká softvérová spoločnosť vyvíjajúca počítačové hry. Sídli v Mesquite v štáte Texas. Spoločnosť založili v roku 1991 programátori John Carmack a John Romero, game designer Tom Hall a výtvarník Adrian Carmack. Spoločnosť vynikla v oblasti 3D akčných hier a 3D enginov, ktoré licencuje.

## Herné série
### Wolfenstein 3D

Vytvorený v roku 1992. Wolfenstein 3D mal plynulú pseudo 3D grafiku. Niektorých herných nadšencov uchvátil svojou násilnosťou. V tom istom roku vyšlo pokračovanie Spear of Destiny. Neskoršími pokračovaniami boli napríklad Wolfenstein (2001) a Wolfenstein: Enemy Territory (2003). 

V roku 2015 dorazil reboot Wolfenstein: The New Order. Ten následoval prequel Wolfenstein: The Old Blood a pokračovania Wolfenstein 2: The New Colossus (aj so Season Passom The Freedom Chronicles), Wolfenstein: Cyberpilot, Wolfenstein: Youngblood a Wolfenstein 3.

### Doom

Bol vydaný v roku 1993 a stal sa jednou z najslávnejších hier všetkých čias. Dodnes okolo neho existuje silná komunita fanúšikov, ktorá ho neustále vylepšuje. Dnes už existuje verzia plne podporujúca 3D zobrazenie, bump mapping a pod.

Hra sa dočkala ďalších pokračovaní: Doom II, Doom 64, neobľúbený Doom 3 (príp. datadisk Doom 3: Resurrection of Evil), reboot v podobe Doom 2016 a Doom Eternal

### Ďalšie hry
* Séria Commander Keen
* Quake, Quake II, Quake III Arena, Quake 4, Quake Champions
* Enemy Territory: Quake Wars
* Séria RAGE (Rage a Rage 2)

## Iné projekty

## Externé odkazy
* Oficiálna stránka id Software 

Kategória:Podniky v USA
Kategória:Softvérové podniky
Kategória:Vývojárske a vydavateľské spoločnosti počítačových hier a videohier
Steve Davis

**Steve Davis**, OBE, (* 22. august 1957, Plumstead, Londýn) je anglický profesionálny snookerový hráč. Vyhral viac titulov ako väčšina profesionálnych hráčov. K jeho úspechom patrí aj šesť titulov majstra sveta v osemdesiatych rokoch.

Davisove najväčšie úspechy dosiahol v osemdesiatych rokoch, keď bol svetovou snookerovou jednotkou sedem rokov v rade a osemkrát za sebou sa dostal do finále Majstrovstiev sveta; počas putovania dosiahol svoju prvú snookerovú magickú hranicu 147 bodov pred televíznymi kamerami a stal sa prvým športovým milionárom. O jeho popularite v osemdesiatych rokoch hovorí aj to, že na televíznych obrazovkách bol častejšie ako britkský premiér.

Hoci od roku 1997 nevyhral žiadny významnejší turnaj jeho hra je stále na veľmi vysokej úrovni, udržiava si postavenie v elitnej svetovej šestnástke takmer každý rok. V snookerovej sezóne 07/08 bol na 15. mieste. Davis tiež rozvinul svoju televíznu kariéru; pracuje ako analysta pri snookerových prenosoch BBC.

Davis je významná osobnosť aj vo svete poolu kde sa najmä každoročne zúčastňuje turnaja Mosconi Cup kde zastupuje Európu proti výberu USA v hre nine-ball.

Kategória:Narodenia v 1957
Kategória:Anglickí snookeristi
Frézovanie

thumb|Frézovanie s chladiacou emulziou.
**Frézovanie** je mechanické obrábanie materiálu frézami na frézovačke. Frézovanie je spôsob mechanického trieskového obrábania, pri ktorom hlavný rezný pohyb je rotačný pohyb frézy a nositeľom posuvu je obrobok. 

## Použitie
Je určené hlavne na opracovanie rovinných a obrábanie tvarových plôch. Pri frézovaní hlavný rezný pohyb vykonáva nástroj (fréza) a obrobok vykonáva pohyb do rezu. Pri frézovaní sa prierez triesky mení v dôsledku cykloidnej trajektórie rezného pohybu nástroja, tým sa mení hodnota reznej sily na reznej hrane. Výsledná rezná sila závisí na počte zubov a ich okamžitej polohe.

Frézovanie je postupné odoberanie materiálu viacklinovým nástrojom vo forme triesky, pričom hlavný pohyb je otáčavý a koná ho nástroj: posuv koná obrobok alebo nástroj spravidla v smere kolmom k osi nástroja. 

## Rozdelenie
* *Valcové frézovanie*. Rezné kliny sú rozložené len po valcovom povrchu frézy. Os otáčania nástroja je rovnobežná s obrábanou plochou. Patrí sem i delenie frézovaním. Valcové frézovanie sa ďalej delí na
** *Súbežné frézovanie*. Otáčanie frézy (hlavný rezný pohyb) je totožné so smerom posuvu.
** *Protibežné frézovanie*. Otáčanie frézy (hlavný rezný pohyb) je opačné oproti smeru stroja. 

thumb|left|Súbežné frézovanie
thumb|Protibežné frézovanie

** *Symetrické* frézovanie - os otáčania frézy je kolmá na os posuvu.
** *Nesymetrické* frézovanie - os otáčania frézy zviera s osou posuvu iný uhol ako 90°.
* *Čelné frézovanie*. Rezné hrany sú rozložené na čele nástroja, čiže na ploche kolmej na os frézy. Os otáčania frézy je kolmá na obrobenú plochu.
* *Kombinované*. Rezné kliny sú rozložené aj na čele aj na obvode frézy.
Photo-Secession

**Photo-Secession** bol spolok amerických fotografov založený v roku 1902, ktorý presadzoval umeleckú fotografiu vychádzajúcu z princípov piktorializmu, avšak bez ručných zásahov, teda „čistú“ fotografiu. Účinok fotografií Photo-Secession bol postavený na dramatickom osvetlení scény, perspektíve, geometrii a čiernobielom kontraste.

Spolok združoval 120 fotografov (napr. Frank Eugene, Gertrude Käsebierová, Edward Steichen, Alfred Stieglitz, Clarence White, Alvin Langdon Coburn). Vedúcou osobnosťou spolku bol Alfred Stieglitz, ktorého výstavná sieň Little Galleries of the Photo-Secession, rovnako známa aj ako *291* na 291 Fifth Avenue v New Yorku a časopis *Camera Work* boli s Photo-Secession úzko späté. Spolok zanikol po 10 rokoch, keď vyvrcholili názorové rozdiely kľúčových členov na ďalšie smerovanie vývoja umeleckej fotografie.

Photo-Secession ovplyvnila vývoj umeleckej fotografie v USA a v zahraničí. Nepriamo mala vplyv aj na českú fotografiu 20. a 30. rokov prostredníctvom D.&nbsp;J.&nbsp;Růžičku, jedného zo zakladateľov spolku The Pictorial Photographers of America, ktorý sa hlásil k odkazu Photo-Secession.

## Referencie
*Antonín Dufek: Alfred Stieglitz, Odeon, Praha, 1980

## Externé odkazy
*The Art of Photogravure - Pictorialism & the Photo-Secession
*History of the PPA 

 
Kategória:Fotografia
Kategória:Fotografické skupiny
Sinéad O’Connor

**Shuhada' Sadaqat** (predtým **Magda Davitt**, narodená **Sinéad Marie Bernadette O'Connor**, * 8. december 1966 Dublin, Írsko† 26. júl 2023, Dublin) vystupujúca pod menom **Sinéad O’Connor** [šinejd ou konr], bola írska speváčka a držiteľka ceny Grammy.

## Hudba
V roku 1987 jej vyšiel debutový album, *[[The Lion and the Cobra]]*, ktorý sa umiestnil na hudobných rebríčkoch po celom svete. Jej druhý štúdiový album, *[[I Do Not Want What I Haven't Got]]* (1990), sa stal jej najväčším úspechom a predalo sa až sedem miliónov vydaní. Hlavný singel tohto albumu, „Nothing Compares 2 U“, bol ''Billboard'' Music Awards označený ako svetový singel číslo jedna.

Celkovo vydala 10 štúdiových albumov: albumy *[[Am I Not Your Girl?]]* (1992) a ''Universal Mother'' (1994) získali v Spojenom kráľovstve zlatú platňu, album ''Faith and Courage'' (2000) získal zlatú platňu v Austrálii, a album *[[Throw Down Your Arms]]* (2005) získal zlatú platňu v Írsku. Pracovala i na hudbe do filmov, spolupracovala s mnohými inými umelcami a objavovala sa i na charitatívnych fundraisingoch. Jej memoáre *[[Rememberings]]* sa stali bestsellerom.

Často sa vyjadrovala k témam ako je zneužívanie detí, ľudské práva, antirasizmus, organizované náboženstvo a práva žien. Počas svojej hudobnej kariéry hovorila o svojej spirituálnej ceste, aktivizme, sociopolitických názoroch, ale i o svojej traume a psychických problémoch. V roku 2017 si zmenila meno na Magda Davitt. Po tom, čo konvertovala na islam v roku 2018, si znovu zmenila meno na Shuhada' Sadaqat. Napriek tomu naďalej vydávala hudbu pod svojím rodným menom, Sinéad O’Connor.

## Úmrtie
26. júla 2023 našli O’Connor mŕtvu v jej byte v Herne Hill v Južnom Londýne. Neskôr v ten deň to oznámila jej rodina, ale príčinu úmrtia neuviedli. Podľa Metropolitnej polície nebolo jej úmrtie nijak podozrivé. 

## Diskografia

### Štúdiové albumy
* *[[The Lion and The Cobra]]*, 1987
* *[[I Do Not Want What I Haven't Got]]*, 1990
* *[[Am I Not Your Girl?]]*, 1992
* *[[Universal Mother]]*, 1994
* *[[Faith and Courage]]*, 2000
* *[[Sean-Nós Nua]]*, 2002
* *[[Throw Down Your Arms]]*, 2005
* *[[Theology]]*, 2007
* *[[How About I Be Me (And You Be You)?]]*, 2011
* *[[I'm Not Bossy, I'm the Boss]]*, 2014

### Extended play

* *[[Gospel Oak]]*, 1997 (extended play)

### Kompilačné albumy

* *[[So Far... The Best Of]]*, 1997
* *[[Sinéad O'Connor: Best Of]]*, 2000
* *[[She Who Dwells in the Secret Place of the Most High Shall Abide Under the Shadow of the Almighty]]*, 2003
* *[[Collaborations]]*, 2005
* *Essential*, 2005

## Referencie

## Iné projekty
 

## Externé odkazy
* Oficiálne stránky Sinéad O’Connor 

## Zdroj

Kategória:Írske folkové speváčky
Kategória:Írske popové speváčky
Kategória:Írske rockové speváčky
Kategória:Írski speváci-skladatelia
Kategória:Alternatívnorockoví speváci
Kategória:Írski gitaristi
Kategória:Írski rockoví gitaristi
Kategória:Írski aktivisti
Kategória:Feministky
Kategória:Pacifisti
Kategória:Exkomunikovaní z rímskokatolíckej cirkvi
Kategória:Držitelia ceny Grammy
Kategória:Držitelia ceny Brit Award
Kategória:Írske LGBT osobnosti
Kategória:Osobnosti z Dublinu
Apolónov chrám (Delfy)

náhľad|Ruiny Apolónovho chrámu
**Apolónov chrám v Delfách** je staroveký grécky chrám.
 
Prvý známy Apolónov chrám v Delfách bol postavený koncom 7. storočia pred Kr., v roku 548 pred Kr. vyhorel. Na jeho mieste bol v rokoch 513 – 505 pred Kr. postavený nový chrám, peripteros (stylobat 21,7 x 58,2). Ten bol zničený požiarom a zemetrasením v roku 373, obnovený bol v 4. storočí.

Delfy boli významné duchovné centrum gréckeho sveta. Veštiareň, ktorá sa tu nachádzala, priťahovala oddávna ľudí a plnila delfskú pokladnicu. Na výstavbu tunajších chrámov boli prizývaní najvýznamnejší umelci starovekého Grécka.

V súčasnosti je súčasťou lokality UNESCO, pozri článok Delfy. 

## Archeologické nálezisko

Po katastrofe v roku 373 zostali fragmenty sochárskej výzdoby pochované pod zemou, až v 19. storočí ich odkryl Homolle.

Vo východnom tympanóne s Apolónovou qadrigou podanou tradičným archaickým en face v strede, sú po jeho pravici tri postavy žien (múz), otočených k divákovi. V rohu je býk, napadnutý levom. Po Apolónovej ľavici sa nachádzali synovia Héfaista, pri qadrige muž z profilu, vedľa neho dvaja mládenci otočení k pútnikom, v rohu je skupina jeleňa napadnutého levom. Nachádzal sa tu tiež akroterion predstavujúci Niké. Scény bojujúcich zvierat boli starším reliktom, tu plnili len funkciu vyplnenie bočných priestorov štítu.

Západný tympanón nie je veľmi zachovaný, predstavuje scénu z gigantomachie. V strede je qadriga Zeusa, po stranách sú bohovia bojujúci s gigantmi. Zachovaný je ľavý roh štítu, zobrazujúci torzo pololežiaceho giganta bez hlavy bojujúceho s Aténou. Bohyňa je zobrazená rozkročená, otočená k naťahujúcemu sa gigantovi, plecami odvrátená od Diovej qadrigy. Námet je tu rovnaký ako na vlyse Pokladnice Syfnijčanov.

Sochárska výzdoba sa pripisuje sochárovi Antenorovi z Atén, činnému okolo 525 – 500 pred Kr., synovi hrnčiara Eumaresa. Bol to tvorca Pomníka Hermodiosa a Aristogejtona (osloboditelia Atén od Peisistratovcov), jeho jediným zachovaným signovaným dielom je kora z Atén. Na základe príbuznosti s ňou sa mu pripisuje výzdoba v Delfskom Apolónovom chráme, napriek svojmu torzovitému zachovaniu. Usporiadanie tela a stavbu postáv naznačujú bohaté drapérie šiat, kolmo lineárne padajúcich dole v hlbokých zárezoch, ktoré vytvárajú silné kontrasty medzi svetlom a tieňom. Aj keď sa postavy javia meravé, majú nebadateľný pohyb nôh. Tváre nemajú už tradičný archaický úsmev, ale dávajú tvári črty rozhodnosti a sily vôle.

Kategória:Chrámy v starovekom Grécku
Kategória:Delfy
Kategória:Lokality Svetového dedičstva v Grécku
Kategória:Ruiny v Grécku
Ostia

**Ostia** môže byť:

* predmestie Ríma, pozri Ostia (Rím)
* prístav antického Ríma, pozri Ostia Antica
Frans Hals

**Frans Hals st.** (* 1580 alebo 1585, Antwerpy, Holandsko - † 26. august 1666, Haarlem) bol holandský maliar.

## Životopis
Syn obchodníka so súknom, brat maliara Dircka Halsa. Maliarstvo začal študovať v r. 1603, v r. 1610 sa stal členom spolku sv. Lukáša. V tom istom roku sa oženil s Annetje Harmansdochter. Mali 2 synov - Harmena a Fransa ml. Po narodení druhého syna Annetje zomrela, kvôli nedostatku financií bola pochovaná na cintoríne pre chudobných. Druhýkrát sa oženil s Lysbeth Reyniers, s ňou mal ďalších 8 detí. Piati z nich boli vyučení za maliarov: Harmen, Frans II, Jan, Reynier, Nicol

## Tvorba
Z jeho raných diel sú najdôležitejšie obrazy Streleckého spolku, neskôr maľoval predstaviteľov Haarlemskej nemocnice a starobinca. R. 1644 sa stal predsedom spolku Haarlemských maliarov. Už počas života bol známy, maľoval aj Reného Descarta. Po Rubensovej a Van Deyckovej smrti bol najdôležitejší portrétista Holandska. Medzi jeho žiakov sa radia Adriaen Brouwer, Adrien van Ostade, Philips Wouwerman, Judith Leyster a Jan Miense Molenaer. 

Vo svojej tvorbe bol inšpirovaný najmä talianskou barokovou maľbou a tvorbou svojich súčasníkov - Rubens a van Deyckom. Výstavba maľby bola klasická holandská, s podmaľbami a lazúrnymi vrstvami, čo dokázali aj röntgenové snímky. V najvrchnejších vrstvách však nanášal farby cez seba za mokra, preto jeho obrazy pôsobia ako maľované alla prima. Jeho rukopis je charakteristický viditeľným ťahom štetca, farba je nanášaná svižnými, odvážnymi ťahmi, vďaka čomu obrazy pôsobia živo. Virtuozita maľby je podčiarknutá aj jeho zmyslom vedieť, kedy dať ruky od diela preč. Nebol konzervatívny, ako veľa jeho súčasníkov, ktorí podliehali konvenciám a ktorých maľba skĺzla do nevýrazného splývavého rukopisu a šedivých tónov. Frans mal taktiež vynikajúce vedomosti o anatómii a dokázal dokonale vypracovať detaily doprevádzajúce portrét, najmä drapérie.

Hals počas svojho života tvoril výlučne samostatné a skupinové portréty. Nezameriaval sa len na vyššie spoločenské vrstvy, ale sústredil sa aj na tie nižšie. Ako u prvého portrétistu sa u neho objavuje úsmev, dovtedy bol v holandskej maľbe zaužívaný vážny výraz v tvári. Pri portrétoch ľudí z nižších spoločenských vrstiev je jeho rukopis vystupňovaný až do kresby štetcom a tváre pôsobia mimoriadne žoviálne. Vo svojej neskorej tvorbe sa jeho rukopis ešte viac uvoľnil a farebnosť bola redukovaná na hnedé a zemité odtiene.

Fransa Halsa obdivovalo množstvo maliarov, obľúbený bol medzi impresionistami. Jeho galériu v Haarleme navštívili napr. Henri de Toulouse-Lautrec, Vincent van Gogh, Pablo Picasso.

Podľa katalógu z roku 1974 vytvoril 222 obrazov, 20 jeho obrazov je nezvestných a 81 sa mu pripisuje, kritika ich však odmieta.

## Iné projekty

Kategória:Narodenia v 16. storočí
Kategória:Úmrtia 26. augusta
Kategória:Úmrtia v 1666
Kategória:Holandskí maliari
Kategória:Holandskí portrétni maliari
Kategória:Osobnosti na holandských bankovkách
Kategória:Osobnosti z Antverp
Daň z príjmov (Slovensko)

**Daň z príjmov** (nesprávne alebo zastarano: *daň z príjmu*; staršie: *[[dôchodková daň]]*) je v slovenskom (podobne v českom) práve od roku 1993 súhrnné resp. spoločné označenie pre:
* daň z príjmov fyzickej osoby (do roku 2003 "daň z príjmov fyzických osôb") a 
* daň z príjmov právnickej osoby (do roku 2003 "daň z príjmov právnických osôb"; mimo slovenského práva známa pod rôznymi inými názvami, napr. daň zo zisku korporácií, korporátna daň, korporačná daň, daň z príjmov spoločností). 
Obe tieto dane zdaňujú dôchodok (nepresne nazývaný "príjem"), čiže rozdiel medzi príjmami (resp. výnosmi) a výdavkami (resp. nákladmi), fyzickej či právnickej osoby.

Tieto dve dane, resp. dve súčasti jednej dane, sú upravené v spoločnom zákone (v súčasnosti zákon č. 595/2003 Z.z., predtým zákon č. 366/1999 Z.z. a predtým zákon č. 286/1992 Zb.), ktorý má názov "Zákon o dani z príjmov" (do roku 2003 "Zákon o daniach z príjmov"), ale v texte od začiatku rozlišuje spomenuté dve dane. V mnohých iných krajinách sú spomenuté dve dane spracované v rozdielnych predpisoch pod rôznymi názvami, hoci inak fungujú podobne ako na Slovensku (napr. v Spojenom kráľovstve - income tax vs. corporation tax, v Nemecku a Rakúsku - Einkommensteuer vs. Körperschaftsteuer, vo Francúzsku - impôt sur le revenu vs. impôr sur les sociétés a pod.). Často platí, že v doslovnom preklade sa ako "daň z príjmov" v zahraničí označuje iba daň z príjmov fyzickej osoby.

Daň z príjmov bola zavedená k 1. januáru 1993 zákonom č. 286/1992 Zb.. Nahradila tieto dane existujúce do roku 1992:
*pre fyzické osoby: daň z príjmov obyvateľstva, daň zo mzdy, daň z príjmov z literárnej a umeleckej činnosti (a do roku 1990 aj časť poľnohospodárskej dane);
*pre právnické osoby: dôchodková daň, daň z objemu miezd (do roku 1989 súčasť dôchodkovej dane), časť poľnohospodárskej dane (konkrétne daň zo zisku a daň z objemu miezd a odmien) a časť tzv. odvodov do rozpočtu (konkrétne odvod zo zisku a odvod z objemu miezd) - *Podrobnosti o týchto daniach pre právnické osoby pozri v kapitole Dejiny v článku [[daň z príjmov právnickej osoby]].*

Ďalšie podrobnosti pozri v článkoch:
*daň z príjmov fyzickej osoby
*daň z príjmov právnickej osoby

Kategória:Dane
Simplex (geometria)

[thumb|[Štvorsten – 3-simplex]]
**Simplex** alebo **''n''-simplex** je n-rozmerné zovšeobecnenie trojuholníka, konvexný obal množiny n + 1 afinne nezávislých bodov umiestnených v euklidovskom priestore dimenzie n (En) či vyššej. Inak povedané simplex je konvexná množina v En, ktorá obsahuje práve n+1 krajných bodov.

Matematická definícia:
Nech je daných r + 1 (r < n) rôznych bodov B0, B1, … , Br z Rn takých, že vektory
B1−B0, … , Br−B0 sú lineárne nezávislé. Potom množinu všetkých konvexných kombinácií bodov B0, B1, … , Br nazývame r-simplex s vrcholmi B0, B1, … , Br.

0-simplex je bod, 1-simplex je úsečka, 2-simplex je trojuholník, 3-simplex je štvorsten (tetraéder), 4-simplex je pentachorón, všetky útvary vrátane vnútrajška.

Kategória:Geometria
Simplex

**Simplex** (z lat. *jednoduchý*) môže byť:
* všeobecne: jednoduchý
* v matematike:
**n-rozmerný konvexný obal bodov, pozri simplex (geometria)
**skrátene: abstraktný simplex
**skeleton (simpliciálneho komplexu)
*v štatistike: matica s prvkami, ktoré sa pravidelne zmenšujú s rastúcou vzdialenosťou od diagonály, pozri simplex (štatistika)
* v telekomunikáciách: simplexové spojenie (=simplexné spojenie; spôsob telekomunikačnej prevádzky, pri ktorom je prenos možný iba striedavo oboma smermi)
* vo výpočtovej technike: simplexová tlač (tlač len jedným smerom)
*v stavebníctve: typ keramickej stropnej vložky, pozri simplex (vložka)
* v textilníctve: textilný stroj na výrobu osnovnej obojlícnej pleteniny, pozri simplex (tkací stroj)
*v genetike:
**heterozygot pre určitý dominantný gén, pozri simplex (heterozygot)
**tetraploid so zastúpením určitého dominantného génu iba raz, pozri simplex (tetraploid)
*v jazykovede: 
**jednoduché, nezložené slovo (na rozdiel od zloženého slova)
**jednoduché, neprefigované sloveso (na rozdiel od prefigovaného slovesa)
*značka herbicidu, pozri Simplex (herbicid)
*obchodné meno používané britskými výrobcami lokomotív, pozri pod The Motor Rail & Tramcar Co Ltd
*značka bicyklovej prevodovky v Peugeotoch
*americký výrobca filmových projektorov
*Crane-Simplex
*Mercedes-Simplex

## Pozri aj
*simplexová metóda
Rad slávy

**Rad slávy** (), bol zriadený 8. novembra 1943 a udeľoval sa za zásluhy v bojoch druhej svetovej vojny, pričom mal presne vymedzené podmienky udelenia. Udeľoval sa v troch stupňoch postupne od najnižšieho po najvyšší. Bol náhradou za cársky Rad sv. Juraja, z ktorého prevzal charakteristickú oranžovo-čiernu pásikavú stužku - tzv. georgievskú stužku.

Prvý stupeň bol zlatý, druhý a tretí boli zo striebra, pričom druhý stupeň mal pozlátenú strednú časť. Tretí stupeň získalo asi 1 milión ľudí, druhý 46 tisíc. Prvý stupeň a teda aj obidva nižšie získalo 2582 ľudí. Tí, čo získali všetky tri stupne radu slávy, boli označovaní ako plný nositeľ radu slávy (*polnyj kavaler ordenov slavy*) a boli považovaní za rovnocenní Hrdinom Sovietskeho zväzu. Len štyria ľudia získali zároveň všetky tri stupne Radu slávy a titul Hrdina ZSSR. Bol to vojnový letec I. G. Dračenko, delostrelci A. V. Aljošin a N. I. Kuznecov a príslušník námornej pechoty P. Ch. Dubinda. Všetky tri stupne Radu slávy získali aj 4 ženy: palubná strelkyňa a radistka N. A. Žurkina, ostreľovačka N. P. Petrova, guľometníčka D. Staneliene a zdravotníčka M. S. Nozdračova (rod. Nečepročkova).

Rad bol po prvýkrát udelený ženistovi slobodníkovi M. P. Piteninovi 28. novembra 1943, za odmínovanie cesty k nepriateľským zákopom a krytie ústupu ženijnej jednotky, pri ktorom zlikvidoval 5 nepriateľských vojakov.

Prvým plným nositeľom Radu slávy bol seržant N. A. Zaletov, ktorý získal prvý stupeň radu pri bojoch o Pulkovo (pri Leningrade), kde sa so svojou jednotkou prebil do nepriateľských zákopov a sám pri tom zlikvidoval 10 nepriateľov.

## Iné projekty
 

## Externé odkazy
* Sovietske rady

Kategória:Sovietske rady a vyznamenania
Kategória:Vojenské vyznamenania
SuperCity

náhľad|Jednotka 680 Pendolino v stanici Praha hlavní nádraží

**SuperCity** (**SC**) je komerčné označenie pre druh vlakového spoja na úrovni expres prevádzkovaného v spolupráci Železničnej spoločnosti Slovensko a Českých dráh. Názov SC sa viaže k jednotkám, ktoré sú na tieto spoje vypravované, a to 680 Pendolino.

## Prevádzka
### Súčasnosť
V súčasnosti jazdia na území Slovenska dva páry spojov SC 240/241 a 242/243 (premávajú  SC 243 v piatok (do Košíc) a SC 242 v sobotu (do Prahy) **Pendolino Košičan** na linke Košice - Poprad-Tatry - Žilina - Ostrava - Praha a späť.

### Minulosť
V minulosti bolo viacero pokusov o prevádzku týchto vlakov na Slovensku. Od decembra 2006 do decembra 2009 a od decembra 2010 do decembra 2011 premával jeden pár medzi Bratislavou, Brnom a Prahou ako SC Slovenská strela. Od decembra 2011 do júna 2012 taktiež premávali dva páry medzi Žilinou a Prahou. 

## Externé odkazy
* Pendolino na stránkach dopravcu ZSSK
* Pendolino na stránkach dopravcu ČD

Kategória:Kategórie osobných vlakov
Sundčina

**Sundčina** (po sundsky *basa Sunda*, doslova jazyk Súnd) je západoaustronézsky jazyk, ktorým hovorí 27 miliónov obyvateľov v okresoch Jawa Barat, Banten a Jakarta v západnej časti provincie Jawa Tengah v Indonézii. Celkovo ním hovorí 15 % obyvateľov Indonézie.

Sundčina je prvý jazyk, ktorý používalo pôvodné obyvateľstvo Jávy. Hovorilo sa ňou aj na strednej a východnej Jáve, kde sa dnes používa jávčina a madurčina.

V súčasnosti sa sundčina píše latinkou, v minulosti sa používali rôzne typy sundských písiem). Pravopis je veľmi fonologický. V sundčine je 5 čistých samohlások: a, é, i, o, u; 2 neutrálne samohlásky: e, eu. Pôvodne má sundčina 15 spoluhások: b, c, d, g, h, k, l, m, n, p, r, s, t, ng, ny 
3 spoluhlásky sa vyskytujú v prevzatých slovách (f, v, z). Spoluhlásky, ktoré sa vyskytujú v indonézskych slovných výpožičkách sa často prepisujú: f → p, v → p, sy → s, sh → s, z → j, kh → h.

Sundčina má 2 polospoluhlásky (w, j) ktoré sa vyslovujú medzi 2 samohláskami:
Kueh - [ku w eh]
Muih - [mu w ih]
Miang - [Mi j an]

Sundčina má tieto 4 dialekty: 
* banten
* bogor
* priangan
* cirebon

Priangan je najrozšírenejší a najčastejšie vyučovaný dialekt sundčiny na základných školách.

## Príklady

### Slovesá

### Predložky
#### Predložky miesta

#### Časové

#### Rôzne predložky

Kategória:Západoaustronézske jazyky
Kategória:Jazyky v Indonézii